ร้านก๋วยเตี๋ยวเรือรังสิตเป็นร้านก๋วยเตี๋ยวอิสลามค่ะ ร้านตั้งอยู่บริเวณถนนเดียวกับโรงแรมทิพวรรณ หากเดินทางมาจากแยกเยาวราชให้ขับรถตรงมาทางโรงแรมทิพวรรณมุ่งหน้าสู่โรงเรียนพิมานวิทย์ ร้านจะอยู่ฝั่งซ้ายมือก่อนถึงโค้งค่ะ 

การจอดรถสามารถจอดรถบริเวณริมถนนหน้าร้านได้ แนะนำว่าหาที่จอดรถฝั่งตรงข้ามร้านจะง่ายกว่าจอดฝั่งเดียวกับร้านค่ะ 

ร้านนี้มีขายก๋วยเตี๋ยว ซุปหางวัว และเมี่ยงปลาเผา ร้านมีโต๊ะลวกก๋วยเตี๋ยวอยู่หน้าร้านค่ะ แต่ตั้งแบบเล็กๆ เหมือนร้านปิด ฮ่าๆ เอาจริงๆ ตอนเราเข้าไปในร้านยังงงค่ะว่าเปิดหรือปิดเพราะดูจากเส้นก๋วยเตี๋ยวที่น้อยนิดแล้วทำเอาสับสนไปเลย

วันนี้เราสั่งเส้นหมี่น้ำ (40 บาท) ทางร้านใส่เนื้อเปื่อยและลูกชิ้นเนื้อมาค่ะ สำหรับเนื้อเปื่อยนั้นนุ่มพอสมควร แต่มีความกระด้างของเนื้อ คาดว่าอาจเป็นเพราะเป็นชิ้นเนื้อที่มีไขมันน้อยค่ะ และไม่มีเนื้อติดเอ็นด้วย ส่วนลูกชิ้นเนื้อไม่ค่อยแน่น กัดแล้วยังไม่ค่อยฟินสักเท่าไหร่ค่ะ